Šiaulių miesto savivaldybės dokumentų valdymo tvarkos aprašo priedas

ŠIAULIŲ MIESTO SAVIVALDYBĖS NEVYRIAUSYBINIŲ ORGANIZACIJŲ TARYBOS POSĖDŽIO INFORMACINĖ PAŽYMA

2024 - 05- 17 Nr. VT - 37

Šiauliai

**Posėdžio data:** 2024 m. gegužės 16 d.

**Posėdžio vieta:** Šiaulių miesto savivaldybės 237 kab.

**Posėdžio pradžios laikas:** 16.00 val.

**Posėdžio pabaigos laikas:** 17.40 val.

**Posėdyje dalyvavo NVO tarybos nariai: Daiva Grigaliūnienė, Edvardas Kuvikas, Nijolė Malakauskienė, Juozas Pabrėža, Vida Pociuvienė, Jovita Vičienė,** Gediminas Beržinis-Beržinskas, Arminas Stočkus, l. e. NVO koordinatoriaus pareigas Dalia Vietienė.

**Posėdyje nedalyvavo:**  Irena Vidžiūnienė, Oksana Mejerė, Tadas Ambrozaitis.

**Posėdžio darbotvarkė:**

1. Dėl darbuotojo pasikeitimo.

2. Dėl nevyriausybinių organizacijų projektų finansavimo konkurso rezultatų.

3. Dėl konkurso lėšų likučiui paskirstyti.

4. Dėl NVO tarybos posėdžių grafiko aptarimo.

5. Kiti klausimai.

Posėdžio pirmininkė Daiva Grigaliūnienė klausė NVO tarybos narių dėl posėdžio darbotvarkės.

NVO tarybos nariai bendru sutarimu posėdžio darbotvarkei pritarė.

**SVARSTYTA. D**arbuotojo pasikeitimas.

Dalia Vietienė informavo, kad nuo 2024 m. balandžio 2 d. nebuvo nevyriausybinių organizacijų koordinatoriaus. Gegužės mėn. pradžioje į šias pareigas įvyko konkursas ir artimiausiu metu bus paskirtas konkursą laimėjęs asmuo.

**NUSPRĘSTA**: Informacija išklausyta.

**SVARSTYTA**. Nevyriausybinių organizacijų projektų finansavimo konkurso rezultatai.

Dalia Vietienė pateikė informaciją apie nevyriausybinių organizacijų pateiktų projektų finansavimą:

Iš viso gauta 16 paraiškų. Administracinės atitikties vertinimo metu 5 paraiškos buvo atmestos dėl dviejų priežasčių:

- pareiškėjas neregistruotas Šiaulių m. savivaldybėje;

- pareiškėjas nėra tinkamai atsiskaitęs su Registrų centru už pastaruosius 2 metus.

Bendras prašytų lėšų poreikis – 69 723,00 Eur.

Po administracinės atitikties vertinimo – 50 907,00 Eur.

Projektų finansavimui skirta – 35 000,00 Eur.

Finansuoti 6 projektai bendrai 23 110,00 Eur sumai. Nefinansuoti 5 projektai, surinkę mažiau nei 60 vertintojų balų, pastabos pareiškėjams išsiųstos.

Lėšų likutis – 11890 Eur.

NVO tarybos nariai diskutavo dėl nevyriausybinių organizacijų projektų vertinimo ir atrankos komisijos sudarymo principų.

Daiva Grigaliūnienė siūlė raštu kreiptis į Šiaulių miesto merą dėl vertinimo ir atrankos komisijos sudarymo.

Šiam pasiūlymui NVO tarybos nariai bendru sutarimu pritarė.

**NUSPRĘSTA**. Bendru sutarimu kreiptis raštu į Šiaulių miesto savivaldybės merą dėl nevyriausybinių organizacijų projektų vertinimo ir atrankos komisijos sudarymo principų.

**3. SVARSTYTA**. Konkurso lėšų likučio paskirstymas.

Dalios Vietienės nuomone, likusių lėšų paskirstymui reikia skelbti papildomą konkursą nevyriausybinių organizacijų pateiktų projektų finansavimui.

NVO tarybos nariai siūlė konkursą skelbti nuo 2024 m. gegužės 20 d. iki 2024 m. birželio 27 d. 15 val.

**NUSPRĘSTA**. Bendru sutarimu nepanaudotų lėšų paskirstymui nuo 2024 m. gegužės 20 d. iki 2024 m. birželio 17 d. 15 val. skelbti papildomą konkursą nevyriausybinių organizacijų projektams finansuoti.

**4. SVARSTYTA**. NVO tarybos posėdžių grafiko aptarimas.

**NUSPRĘSTA**. Bendru sutarimu kitą NVO tarybos posėdį organizuoti 2024 m. rugpjūčio 27 d.

5. SVARSTYTA. Kiti klausimai:

1. Daiva Grigaliūnienė supažindino NVO tarybos narius su Šiaulių apskrities bendruomenių konfederacijos skundu dėl Šiaulių miesto seniūnaitijų ir jų seniūnaičių neteisėto panaikinimo.

**NUSRĘSTA**. Informacija išklausyta.

2. Nijolė Malakauskienė priminė, kad anksčiau biudžete papildoma eilute buvo skiriamos lėšos skėtinėms organizacijos tiksliniams poreikiams finansuoti. Šios lėšos labai pagelbėtų nevyriausybinėms organizacijoms vykstant atstovauti Šiaulius įvairiuose renginiuose.

Vyko diskusija.

Daiva Grigaliūnienė siūlė kreiptis į Šiaulių miesto merą su prašymu savivaldybės biudžete atnaujinti šių lėšų skyrimą skėtinėms nevyriausybinėms organizacijoms.

NVO tarybos nariai bendru sutarimu šiam pasiūlymui pritarė.

**NUSPRĘSTA**. Bendru sutarimu kreiptis raštu į Šiaulių miesto merą su prašymu formuojant kitų metų biudžetą, iš Nevyriausybinėms organizacijoms skiriamų lėšų, papildoma eilute skirti lėšų skėtinių organizacijų tiksliniams poreikiams finansuoti.

|  |  |  |
| --- | --- | --- |
| Garso įrašo eigos laikas | Įvykis posėdyje | Pastabos |
| 1 val 40 min.  mgghghmin.min.MIN.ŽŽmin |  |  |
|  |  |  |

Posėdžio sekretorė Laima Žukaitienė

Posėdžio pirmininkė Daiva Grigaliūnienė